Lukiškių kalėjimas

Lukiškių kalėjimas (ofic. Lukiškių tardymo izoliatorius-kalėjimas; LTIK) – buvęs tardymo izoliatorius-kalėjimas, esantis Lukiškėse, Vilniuje, viena seniausių įkalinimo įstaigų Lietuvoje. 

2007 m. kalėjime buvo apie 1000 kalinių, 250 kalėjimo sargybinių.Arbušauskas, p. 1 Daugelis kalinių buvo suimti laikinai ir laukdavo teismo sprendimų ar perkėlimo į kitas sulaikymo įstaigas. Taip pat veikė nuolatinis kalėjimas, kuriame buvo kalinama apie 180 kalinių, apie 80 iš jų – iki gyvos galvos.Lietuvos kalėjimų departamentas

 Istorija 

 Įsteigimas 
Lukiškių terminuoto laisvės atėmimo bausmės vykdymo kalėjimas buvo pradėtas statyti 1901 m., o tardymo kalėjimas – 1902 m. Kalėjimo projektą parengė architektas G. Trambickis, techninį projektą, sąmatą ir kalėjimo pastato brėžinius – inžinierius K. Kelčevskis. Terminuoto laisvės atėmimo bausmės vykdymo kalėjimas buvo skirtas 421 nuteistajam, tardymo kalėjimas – 278 suimtiesiems, administracinis pastatas su butais kalėjimo viršininkui, jo 4 padėjėjams ir prižiūrėtojams, virtuvės pastatas, kepykla, pirtis, skalbykla, ūkiniai pastatai, mūrinė siena, juosianti visus pastatus ir kita.Marganavičienė, pp. 1-2

1905 m. pastatyta bizantiškojo stiliaus Vilniaus Lukiškių kalėjimo Šv. Nikolajaus cerkvė, katalikų koplyčia. Tardymo kalėjime buvo įrengta kanceliarija, prokurorų, tardytojų ir gynėjų kabinetai bei mažytė sinagoga žydams melstis. Naujasis kalėjimas turėjo savo vandens tiekimo ir nuotekų sistemas. Kompleksas buvo apjuostas akmenine siena.

Tuomet tai buvo viena moderniausių įkalinimo įstaigų imperijoje ir brangiausias pastatas regione. Kalėjimo kameros buvo pilnai aprūpintos reikiama įranga, šildomos ir vėdinamos, buvo pagamintos tik iš nedegių medžiagų (išskyrus langų rėmus ir duris). Vien kalėjimo blokas, kuriame stovi bažnyčios, kainavo 504 tūkst. rublių. Įkalinimo įstaigos pastatas kainavo 285 tūkst. rublių, o administracinis pastatas su darbo ir gyvenamosiomis patalpomis darbuotojams kainavo maždaug 180 tūkst. rublių. Nepaisant jo sudėtingumo, projektas buvo baigtas įgyvendinti 1905 m., visus metus anksčiau nei numatyta. Pastatas nekeitė savo paskirties tiek vokiečių, tiek ir rusų okupacijos metais.

 Nepriklausoma Lietuva 

Atkūrus Lietuvos Nepriklausomybę, kalėjime bausmes atlikdavo LR piliečiai ir užsieniečiai. 2019 m. kalėjimas prijungtas prie Vilniaus pataisos namų, o tų metų viduryje – uždarytas.

 Direktoriai 
 Arvydas Ižička – 2006–2010 m.
 Alvydas Maknickas – 2010–2012 m.
 Viktoras Davidenko – 2012–2019 m.

 Lukiškių kalėjimas 2.0 

Lukiškių kalėjimas 2.0 – kultūros ir kūrybos centras, įkurtas buvusio Lukiškių tardymo izoliatoriaus-kalėjimo komplekse Vilniaus centre, Lietuvoje. Kompleksas buvo uždarytas 2019 m. 2021 m. atvertas visuomenei kaip kultūros ir meno erdvė.Nauja Lukiškių kalėjimo versija – LRT.lt, 2021-06-10

Komplekse vyksta koncertai, teatro spektakliai, meno parodos, edukaciniai užsiėmimai, kūrybinės dirbtuvės bei bendruomenės renginiai.Lukiškių kalėjimas 2.0 – Go VilniusLukiškių kalėjimas 2.0 – Makaliaus Lietuva Buvusios kalėjimo erdvės pritaikytos kultūrinei ir meninei veiklai, jose įrengta moderni scena, baras, kūrybos studijos ir menininkų rezidencijos. Pirmaisiais metais planuota, kad čia reziduos apie 250 kūrėjų.Paroda apie reivą Lukiškių kalėjime – Delfi.lt, 2024

Lukiškių kalėjimo konversija akademiniuose tyrimuose pristatoma kaip pavyzdys, kaip istorinis paveldas gali būti pritaikytas šiuolaikinės kultūros infrastruktūrai.Ingrida Burnajeva-Jouffrin, „Lukiškių kalėjimo 2.0 konversija hipertikrovėje: Disneilendo paralelė“, Geriausių rašto darbų almanachas 2021–2022, Vilniaus universiteto TSPMI, p. 191–204. PDF

 Populiariojoje kultūroje 
Dalis „Netflix“ televizijos serialo „Keisti dalykai“ ketvirtojo sezono filmuota Lukiškių kalėjime.

„Netflix“ sprendimas filmuoti „Keistus dalykus“ Lukiškių kalėjime sulaukė žydų ir romų bendruomenių kritikos dėl Holokausto įvykių menkinimo ir nepagarbos. Užsienio žiniasklaidoje pastebėta ir aptarta žydų ir romų bendruomenių peticija prieš „Netflix“. Joje pabrėžta, kad Antrojo pasaulinio karo metais žydų ir kitų tautybių asmenis buvo masiškai kalinami, marinami badu ir kankinami Lukiškių kalėjime.

 Šaltiniai 

 Literatūra 





Kategorija:Lietuvos kalėjimai
Kategorija:Lukiškės